b'\n_START_ARTICLE_\nGrazjdanskaja Oborona\n_START_PARAGRAPH_\nGrazjdanskaja Oborona (ofte forkortet til GrOb eller GO) (russisk: \xd0\x93\xd1\x80\xd0\xb0\xd0\xb6\xd0\xb4\xd0\xb0\xd0\xbd\xd1\x81\xd0\xba\xd0\xb0\xd1\x8f \xd0\x9e\xd0\xb1\xd0\xbe\xd1\x80\xd0\xbe\xd0\xbd\xd0\xb0, \xd0\x93\xd1\x80\xd0\x9e\xd0\xb1, \xd0\x93\xd0\x9e) var ett av de tidligste og mest ber\xc3\xb8mte russiske punkbandene. Navnet kan oversettes fra russisk til \xc2\xabsivilforsvar\xc2\xbb._NEWLINE_Bandet ble skapt av en ung sovjetisk dissident, Jegor Letov, i november 1984. P\xc3\xa5 det tidspunktet var russisk undergrunnsmusikk p\xc3\xa5 en topp. Rockeband som Aquarium, Mashina Vremeni og Kino var enormt popul\xc3\xa6re. Punkrock som sjanger var imidlertid nytt for den sovjetiske undergrunnsmusikkscenen. GrOb ble dem som fylte denne nisjen, og i dag har bandet en stor skare fans, beundrere og f\xc3\xb8lgere. Bandet inspirerte hundrevis av senere sovjetiske og russiske punkband._NEWLINE_Fram til Sovjetunionens kollaps ble GrOb ofte sett p\xc3\xa5 som et antisovjetisk band. I sine dypt symbolske tekster talte Letov ofte mot militarisme, diktatur, det sovjetiske systemet og krigen i Afghanistan. Dette var grunnen til at bandet ble sensurert og forbudt. Letov og bandmedlemmene gjemte seg i flere \xc3\xa5r mens de spilte inn sanger i kj\xc3\xb8kken og kjellere hos sine venner. Til tross for streng sensur, spilte Grazjdanskaja Oborona p\xc3\xa5 flere rockfestivaler (spesielt premieren i Novosibirsk i 1987, hvor bandet ble regnet som en sensasjon)._NEWLINE_I motsetning til det popul\xc3\xa6re bilde av en antikommunist, hevdet Letov selv \xc3\xa5 v\xc3\xa6re en \xc2\xabsann kommunist\xc2\xbb og forlot ikke dette st\xc3\xa5stedet f\xc3\xb8r den siste vendingen i hans overbevisninger. Som den mest prominente figuren i sibirsk rock, var Letov alltid en kilde til mange selvmotsigelser. Til tider uttrykte han meninger som var n\xc3\xb8yaktig motsatte av hans tidligere uttalelser. Dermed fremsto han som sympatiserende med den nasjonalistiske venstrevridde bevegelsen kalt NBP (National Bolshevik Party, russisk \xd0\x9d\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb-\xd0\x91\xd0\xbe\xd0\xbb\xd1\x8c\xd1\x88\xd0\xb5\xd0\xb2\xd0\xb8\xd1\x81\xd1\x82\xd1\x81\xd0\xba\xd0\xb0\xd1\x8f \xd0\x9f\xd0\xb0\xd1\x80\xd1\x82\xd0\xb8\xd1\x8f) til tross for sin tidligere sterke opposisjon mot despotisme og nasjonalisme._NEWLINE_Grazjdanskaja Oboronas lyd besto for det meste av forvrengte elektriske eller akustiske gitarer, enkle basslinjer, grunnleggende perkusjon og Letovs stemme. I slutten av 1980-\xc3\xa5rene begynte de ogs\xc3\xa5 \xc3\xa5 implementere harde industrielle lyder i bakgrunnen._NEWLINE_Bandet ga ut et album i 2004. (A Long and Happy Life, russisk \xd0\x94\xd0\xbe\xd0\xbb\xd0\xb3\xd0\xb0\xd1\x8f \xd0\xa1\xd1\x87\xd0\xb0\xd1\x81\xd1\x82\xd0\xbb\xd0\xb8\xd0\xb2\xd0\xb0\xd1\x8f \xd0\x96\xd0\xb8\xd0\xb7\xd0\xbd\xd1\x8c) og 2005 (ER, russisk \xd0\xa0\xd0\xb5\xd0\xb0\xd0\xbd\xd0\xb8\xd0\xbc\xd0\xb0\xd1\x86\xd0\xb8\xd1\x8f)._NEWLINE_28. september 2007 spilte de sin f\xc3\xb8rste konsert i Skandinavia, i Troms\xc3\xb8. Dagen etter spilte de i Oslo, f\xc3\xb8r de dro videre til \xc3\x98st-Europa for \xc3\xa5 turnere videre. 19. februar 2008 d\xc3\xb8de Jegor Letov.'